เพลงกับค่าเงิน
การร้องเพลง นับว่าเป็น &#8220;งาน&#8221; อย่างหนึ่งของผู้บริหารองค์กร
17 ธ.ค. 2555

การร้องเพลง นับว่าเป็น “งาน” อย่างหนึ่งของผู้บริหารองค์กร 
การร้องเพลงสร้างได้ทั้งความสนุกและความเครียดให้กับผู้บริหารแบบดาบสองคม 
ไม่เชื่อลองถาม ดร.ประสารไตรรัตน์วรกุล ผู้ว่าการแบงก์ชาติดูดิ 
ก็งานเพรสทัวร์ของแบงก์ชาติ ที่หัวหินเมื่อสุดสัปดาห์ นักข่าวคะยั้นคะยอขอให้ผู้ว่าการประสาร ร้องเพลงให้ฟังเป็นขวัญหู 
อาจารย์ประสารก็บอกชื่อเพลงที่จะร้องให้กับเจ้าหน้าที่ไปกระซิบกันนานจนนึกว่าจะไม่ร้องซะแล้ว 
ปรากฏว่าอาจารย์ประสารหัวเราะบอกว่าเพลงที่บอกไปว่าจะร้อง ไม่ว่าจะเป็นเพลงไหนก็โดนขอว่าอย่าเลย 
เค้าที่ว่าคือทีมงาน อาจารย์ประสารบอกว่า เค้ากลัวเสี่ยงร้องไปอาจล่มกลางคัน แล้วผู้ว่าก็หัวเราะนุ่มๆ ตามสไตล์ 
ผู้ว่าการประสารบอกว่า คนแบงก์ชาติติดนิสัย อะไรที่เสี่ยงต้องปิดให้หมด เพราะถ้าร้องเพลงไปแล้วสร้างความมั่นใจให้คนฟังไม่ได้ เขาอาจจะตีความ ว่าค่าเงินบาทอาจจะอ่อนค่าก็ได้ 
มุขนี้ฮาค่ะ ผู้ว่าขา